**Határozat: 163-178**

**Rendelet:-**

**Jegyzőkönyv**

**Zalakaros Város Önkormányzata Képviselőtestülete**

**2018. július 18-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. július 18-án** 10,40 órai kezdettel megtartott **nyílt** üléséről.

Jelen vannak: Novák Ferenc polgármester, Benkőné Gulyás Edit, Horváth Vencel, Kötő Attila, Szirtes Balázs képviselők, Szabóné dr. Csányi Marianna jegyző.

Igazoltan távol van: Czirákiné Pakulár Judit alpolgármester, Magyar Mária képviselő.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser, Dr. Szentgyörgyvölgyi Eszter jogi referens.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Horváth Vencel és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **A Civil Ház bővítése projekt kapcsán pótelőirányzat biztosítása a Zalakarosi Közösségi Ház és Könyvtár részére**
2. **1 fő foglalkoztatása a GINOP 5.1.1-15 foglalkoztatási támogatásra való pályázat benyújtásával a Zalakarosi Közösségi Ház és Könyvtár intézménynél**
3. **Zalakarosi Turisztikai Nonprofit Kft. könyvvizsgálójának megbízatása**
4. **Termőföld adásvételi szerződés során a helyi földbizottság által hozott állásfoglalás ellen benyújtott kifogás elbírálása ZÁRT**
5. **„A GINOP-7.1.9.-17-2017-00004 azonosító számú projekt keretében Zalakaros gyógyhely komplex turisztikai fejlesztése” tárgyú közbeszerzési eljárás közbeszerzési dokumentációjának jóváhagyása ZÁRT**
6. **„A GINOP-7.1.9.-17-2017-00004 azonosító számú projekt keretében Zalakaros gyógyhely komplex turisztikai fejlesztése” tárgyú projekt műszaki ellenőri feladataira ajánlati felhívás kibocsátása ZÁRT**

Horváth Vencel: Felvételre javasolja a 7. számú napirend keretében a Kilátó üzemeltetésére javaslat; 8. számú napirend keretében a 2018.évi bevételek várható alakulása a tervezetthez képest (kiegészítve a 2019. évi számokkal) /szóbeli tájékoztatás; a 9. számú napirend keretében Önkormányzati ingatlanok hasznosítása, funkciók koncentrálása (kiemelten az orvosi ügyelet és a házi orvosi szolgálat) /szóbeli javaslat című pontok tárgyalását.

Szabóné dr. Csányi Marianna javasolja 10. számú napirend kertében az Ipari park beruházással kapcsolatos határozati javaslat /szóbeli tájékoztatás és a 11. számú napirend keretében Törvényességi felhívásról és a tett intézkedésekről tájékoztatás /szóbeli tájékoztatás című pontok tárgyalását.

Továbbá tájékoztatja a képviselőtestületet, hogy nem előterjesztésként, de felsorolásra kerültek olyan napirendek, amelyről kidolgozott anyagok nem készültek, de a képviselőtestületnek mindenképpen indokolt, hogy a döntéshozatal előtt már megismerjék. Ez az anyag feltöltésre került, egyebek között tárgyalható. Az 5 és 6 számú napiendi pontok zárt ülésként vannak feltüntetve de ezen napirendek egyes pontjai az ajánlattételi felhívások nyílt ülés keretében tárgyalandók, az ajánlatot tevők és a fedezet biztosításáról szóló döntés meghozatala pedig zárt ülés keretében indokolt.

Szavazásra teszi fel a napirendek felvételére és tárgyalására vonatkozó ügyrendi javaslatot.

Képviselőtestület 5 igen szavazattal, ellenszavazat és tartózkodás nélkül az ügyrendi javaslatot elfogadta.

**Képviselőtestület 163/2018. (VII.18.) számú határozata**

Zalakaros Város Önkormányzat Képviselőtestülete elrendeli a meghívóban szereplő a 4. számú napirendi pont, 5 és 6. számú napirendi pontból az ajánlatra felkértek körének meghatározása, valamint annak anyagi fedezetének biztosítása napirendi pontok valamint a tájékoztatást zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **A Civil Ház bővítése projekt kapcsán pótelőirányzat biztosítása a Zalakarosi Közösségi Ház és Könyvtár részére**

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 108/2018. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 129/2018. (VII.18.):**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítéssel:

-az előterjesztés szerinti határozati javaslat elfogadását azzal a kiegészítéssel, hogy a kivitelezést megnyerő Takácsép vállalkozótól kerüljön bekérésre árajánlat kiegészítés az északi falra ajtóbeépítésre és az épület pincéjének raktározásra való alkalmasságra tételére, tehát történjen a nyílászárócsere, a vakolás és festés is. Az épület északi oldalán tervezett kétkaros acéllépcső kivitelezésére kerüljön árajánlat bekérésre.

- hogy az épület földszintjén ne engedélyezze irodahelyiségek kialakítását,

- hogy az épület északi oldalán tervezett kétkaros acéllépcső kivitelezésére bruttó 2 millió Ft összeget biztosítson a 2018. évi költségvetés általános tartalékának terhére.

Kötő Attila: A kivitelezők körébe nem szólhatott bele a bizottság és a Képviselőtestület sem. Nem tudom támogatni az előterjesztést.

Novák Ferenc: Szavazásra teszi fel a bizottsági határozati javaslatot.

Képviselőtestület 3 igen szavazattal, ellenszavazat nélkül és 2 tartózkodással az alábbi határozatot hozta:

**Képviselőtestület 164/2018. (VII.18.) számú határozata:**

Zalakaros Város Önkormányzat Képviselőtestülete

1./ elfogadja a Zalakarosi Közösségi Ház és Könyvtár (8749 Zalakaros, Zrínyi u. 2.) ajánlatkérő által az Emberi Erőforrás Fejlesztési Operatív Program keretén belül támogatást nyert EFOP-4.1.7-16-2017-00213 azonosító számú „A zalakarosi Civil Ház bővítése az egész életen át tartó tanulás jegyében” című projektjének tárgyát képező, a 8749 Zalakaros, Hegyalja u. 40. sz. alatti Civil ház bővítésének kivitelezési munkái és opciós tételként a Civil ház meglévő épülete tetőterének beépítése tárgyú ajánlattételi eljárásának műszaki tartalmát és bekerülési értékét.

2./ A Civil ház bővítés – pályázati rész tekintetében a Takácsép-Zala Kft. (8749 Zalakaros, Liget utca 71.) bruttó 20.880.080 Ft összegű vállalkozói díjához szükséges 2.084.080 Ft saját forrást, valamint a műszaki ellenőrzés tekintetében szükséges vállalási díj 1,6 %-át - bruttó 334.081 Ft-ot - Zalakaros Város Önkormányzatának 2018. évi költségvetése általános tartaléka terhére intézményi pótelőirányzatként biztosítja.

3./ A tetőtér beépítés – opciós tétel rész tekintetében a Takácsép-Zala Kft. (8749 Zalakaros, Liget utca 71.) bruttó 5.149.583 Ft összegű vállalkozói díjának fedezetét egyrészt a Zalakaros Város Önkormányzatának 2018. évi költségvetésében a Beruházások között e célra tervezett 3.000.000 Ft előirányzatból, a fennmaradó 2.149.583 Ft-ot a 2018. évi költségvetés általános tartaléka terhére biztosítja. Szintén a 2018. évi általános tartalék terhére biztosítja az opcionális tetőtér beépítéshez kapcsolódó műszaki ellenőrzés díjának fedezetét - a vállalási díj 1,6 %-át - bruttó 82.393 Ft-ot.

4./ Az Önkormányzat a tetőtér beépítésének fedezetét – 5.149.583 Ft építési költség + 82.393 Ft műszaki ellenőrzés díja – átadja a pályázatot bonyolító Zalakarosi Közösségi Ház és Könyvtárnak. Felhatalmazza a Polgármestert a támogatási szerződés megkötésére.

5./ kivitelezést megnyerő Takácsép vállalkozótól kerüljön bekérésre árajánlat kiegészítés az északi falra ajtóbeépítésre és az épület pincéjének raktározásra való alkalmasságra tételére, tehát történjen meg a nyílászárócsere, a vakolás és festés is. Az épület északi oldalán kétkaros acéllépcső kivitelezésére kerüljön árajánlat bekérésre.

6./ az épület földszintjén nem engedélyezi irodahelyiségek kialakítását,

7./ az épület északi oldalán tervezett kétkaros acéllépcső kivitelezésére bruttó 2 millió Ft összeget biztosít a 2018. évi költségvetés általános tartalékának terhére.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser, Tóthné Őri Ibolya városfejlesztési osztályvezető, Horváthné Juhász Barbara pénzügyi osztályvezető,

1. **1 fő foglalkoztatása a GINOP 5.1.1-15 foglalkoztatási támogatásra való pályázat benyújtásával a Zalakarosi Közösségi Ház és Könyvtár intézménynél**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 109/2018. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 130/2018. (VII.18.):**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a Közösségi Ház igazgatója készítsen javaslatot arra vonatkozóan, hogy amennyiben a közfoglalkoztatás lehetősége megszűnik és hosszú távon továbbra is indokolt a feladat ellátás milyen módon kívánja azt megvalósítani.(Erről legkésőbb a 2019. évi költségvetés tárgyalásakor kerüljön ismertetésre)

Novák Ferenc: Szavazásra teszi fel a bizottsági határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 165/2018. (VII.18.) számú határozata:**

1./ Zalakaros Város Önkormányzat Képviselőtestülete támogatja a Zalakarosi Közösségi Ház és Könyvtár általi GINOP-5.1.1-15 pályázat benyújtását foglalkoztatási támogatásra. Engedélyezi az intézmény állományi létszámának 1 fővel történő emelését a pályázat megvalósítási időszakában.

2./ Zalakaros Város Önkormányzat Képviselőtestülete vállalja, hogy a 2019. évben szükséges önrészt – 3 havi garantált bérminimum + járuléka – biztosítja, maximum az intézmény nyertes pályázatai által elért megtakarításon felüli összeg erejéig.

3./ Az intézményvezető készítsen javaslatot ~~a~~ feladat hosszú távon való megoldására.

Határidő: 2018. július 13.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

Horváthné Juhász Barbara pénzügyi osztályvezető

1. **Zalakarosi Turisztikai Nonprofit Kft. könyvvizsgálójának megbízatása**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 110/2018. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 131/2018. (VII.18.):**

A bizottság javasolja a képviselőtestület számára az előterjesztés szerinti határozati javaslat „B” változatának elfogadását azzal a módosítással, hogy az éves díj összege 270 ezer Ft+ ÁFA összegben kerüljön meghatározásra.

Novák Ferenc: Szavazásra teszi fel a bizottsági határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 166/2018. (VII.18.) számú határozata:**

1./ Zalakaros Város Önkormányzat Képviselőtestülete javasolja a Zalakarosi Turisztikai Nonprofit Kft. taggyűlése részére, hogy a BARKÓCÁS KFt.-t (8800 Nagykanizsa, Ady Endre utca 36) bízza meg a könyvvizsgálói feladatok ellátásával 2018. július 25-től 2 év határozott időre 270.000 Ft + Áfa éves díjjal.

2./ Zalakaros Város Önkormányzat Képviselőtestülete felhatalmazza az alpolgármestert, hogy a Zalakarosi Turisztikai Nonprofit Kft. taggyűlésén az Önkormányzat érdekeit a határozatban foglaltak szerint képviselje.

Határidő: 2018. július 20.

Felelős: Czirákiné Pakulár Judit alpolgármester

Operatív felelős: Kovács Szabolcs a Zalakarosi Turisztikai Nonprofit Kft. ügyvezetője

1. **„A GINOP-7.1.9.-17-2017-00004 azonosító számú projekt keretében Zalakaros gyógyhely komplex turisztikai fejlesztése” tárgyú közbeszerzési eljárás közbeszerzési dokumentációjának jóváhagyása**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 117/2018. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 138/2018. (VII.18.):** Javasolja az előterjesztés szerinti ajánlattételi felhívás elfogadását.

Novák Ferenc: Szavazásra teszi fel a bizottsági határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 167/2018. (VII.18.) számú határozata:**

Képviselőtestület:

1./ A Képviselőtestület Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú projekt keretében Gyógyhelyi fejlesztés 2018 tárgyú, 2015. évi CXLIII. törvény (a továbbiakban Kbt.) 112. § (1) bekezdés b) pont szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja. Tudomásul veszi, hogy amennyiben a minőségbiztosítási eljárás során az ellenőrző szervezetek a felhívás és az egyéb közbeszerzési dokumentumok módosítását írják elő, azt a közreműködő szervezet, illetőleg a miniszterelnökség által kibocsátott jelentésnek, vagy tanúsítványnak megfelelően a közbeszerzési szakértő elvégzi. Az elvégzendő módosításokkal az ajánlattételi felhívást és az egyéb közbeszerzési dokumentumokat elfogadja.

2./ Felkéri a közbeszerzési szakértőt, hogy regisztrálja a közbeszerzést az Elektronikus Közbeszerzési Rendszerbe és indítsa meg a közbeszerzési eljárást.

Határidő: azonnal

Felelős: Novák Ferenc polgármester

(Operatív felelős: Tóth Enikő, Horváthné Juhász Barbara)

1. **„A GINOP-7.1.9.-17-2017-00004 azonosító számú projekt keretében Zalakaros gyógyhely komplex turisztikai fejlesztése” tárgyú projekt műszaki ellenőri feladataira ajánlati felhívás kibocsátása**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 118/2018. (VII.18.) számú határozata és a Pénzügyi, Városüzemeltetési, Ügyrendi és Humánpolitikai Bizottság 139/2018. (VII.18.):** Javasolja az előterjesztés szerinti ajánlattételi felhívás elfogadását.

Novák Ferenc: Szavazásra teszi fel a bizottsági határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 168/2018. (VII.18.) számú határozata:**

Képviselőtestület:

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú projekt keretében a műszaki ellenőri feladatok ellátására.

Határidő: azonnal

Felelős: Novák Ferenc polgármester

(Operatív felelős: Tóth Enikő)

1. **Kilátó üzemeltetése**

Horváth Vencel: A polgármester úr tegnap tárgyalt az illetékesekkel, aminek tartalmát mi nem ismerjük. Kérdés ki üzemeltesse a Kilátót? A bizottságok javaslata, hogy a Kilátó átvételét követően annak üzemeltetését a Park Kft. végezze, erre az önkormányzat kössön megállapodást a Park Kft.-vel. Kérjük át az üzemeltetéshez szükséges dokumentációt (használati, villámvédelmi stb).

Novák Ferenc: Tegnap délután tárgyaltam a Zalaerdővel a bérleti szerződéssel kapcsolatosan. Ragaszkodnak a 20 éves élettartamú bérlethez, a fogyasztói árindex érvényesítéséhez. Kértük, hogy a kilátó kerüljön a tulajdonunkba, elzárkóztak a kérés elől. Július végére minden engedéllyel rendelkezni fognak, az átadás időpontja várhatóan augusztus 9 és 17 között lesz.

Horváth Vencel: Javasoljuk, hogy a további tárgyalásokra a polgármester úr vigyen magával pénzügyes és műszakis szakembert.

Novák Ferenc: Ha jól értem a javaslat, felhatalmazzák a polgármester a további tárgyalásokra valamint a szükséges dokumentáció átkérésére. Szavazásra teszi fel az elhangzott határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 169/2018. (VII.18.) számú határozata:**

Képviselőtestület:

1. felhatalmazza a polgármestert, hogy a Kilátó bérleti szerződésének megkötése érdekében további tárgyalásokat folytasson a Zalaerdő Zrt-vel, bevonva a hivatal illetékes osztályvezetőit.
2. a Kilátó bérleti szerződésének megkötését követően annak üzemeltetésével a KarosPark Kft.-t bízza meg. Az erre vonatkozó megállapodás tervezetet az önkormányzat elé kell terjeszteni, melynek elkészítésére a Csetneki Ügyvédi Irodát kéri fel a Képviselőtestület.
3. A megállapodás tervezet elkészítése érdekében a Zalaerdő Zrt-től be kell szerezni az ahhoz szükséges dokumentumokat, mely a szerződés mellékletét kell képeznie.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvevező, Tóthné Őri Ibolya városfejlesztési osztályvezető, Csetneki Ügyvédi Iroda

1. **2018.évi bevételek várható alakulása a tervezetthez képest (kiegészítve a 2019. évi számokkal)/ szóbeli tájékoztatás**

Horváth Vencel: Egyre több kötelezettséget kell vállalunk. Kérdés mekkora összeggel gazdálkodhatunk, a 2018 évben tervezetten felül vannak-e többletbevételeink és a 2019 évben mekkora pénzügyi mozgástere lesz az önkormányzatnak. Bizottság javaslata, hogy a következő rendkívüli ülésre készüljön írásos anyag a bevételekről.

Horváthné Juhász Barbara: A jövő hétre elkészül az írásos anyag a 2018 és 2019 évi bevételekről.

Novák Ferenc: Szavazásra teszi fel az elhangzott határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 170/2018. (VII.18.) számú határozata:**

Képviselőtestület:

1. felkér a hivatalt, hogy a következő rendkívüli testületi ülésre készítsen előterjesztést a 2018 évi tervezetten felüli bevételekről és a 2019 évi várható bevételekről

Határidő: 2018. július 25.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

1. **Önkormányzati ingatlanok hasznosítása, funkciók koncentrálása (kiemelten az orvosi ügyelet és a házi orvosi szolgálat) /szóbeli javaslat**

Horváth Vencel: Az egészségügyi helyzet tekintetében jelentős változás elé nézzünk. Meg kellene vizsgálni, hogy hova lehetne koncentrálni az egészségügyi szolgáltatásokat háziorvos, orvosi ügyelet, fogorvos. A Petőfi u. 19. szám alatti ingatlan értékesítése merült fel esetlegesen ennek az árából lehetne az egészségügyi komplexumot fejleszteni. A Civil ház fejlesztésével ők a Zrínyi u. 2-ből ki tudnak költözni, akkor ott a kamerarendszer, a szociális ellátó és Stégli úr marad. Célszerű lenne a raktározási lehetőség felmérése és egy vagy két helyre történő koncentrálása. A bizottságok iránymutatást adtak a hivatalnak az önkormányzati ingatlanok felmérésének tekintetében. Az egészségügyi szolgáltatások egy helyre történő koncentrálása most a legfontosabb.

Novák Ferenc: Ebben az esetben a fürdőtetőtér használatának felülvizsgálata is indokolttá válik. Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 171/2018. (VII.18.) számú határozata:**

Képviselőtestület felkéri a hivatalt, hogy

1./az önkormányzati tulajdonban lévő ingatlanok hasznosítására vonatkozóan készítsen javaslatot.

2./ 2018. augusztus végéig az egészségügyi szolgáltatások egy helyre történő koncentrálása érdekében a meglévő önkormányzati épületeket vizsgálja felül ennek érdekében,

3./ készítsen javaslatot a raktározási célú épület(ek) kijelölésére, továbbá a funkciótlanná vált épületek hasznosítására esetleg értékesítésére.

Határidő: 1./, 3./ pont vonatkozásában 2018. november 30.

2./pont vonatkozásában 2018. augusztus 30.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető

1. **Ipari park beruházással kapcsolatos határozati javaslat**

Horváth Vencel: Forrás többletet nem igényel, kérem a pénzügyi osztályvezető asszonyt ismertesse a határozati javaslatot.

Horváthné Juhász Barbara: Ismerteti a határozati javaslatot:

Novák Ferenc: Szavazásra teszi fel az elhangzott határozati javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 172/2018. (VII.18.) számú határozata:**

Képviselőtestület

a „Zalakaros Város Önkormányzatának iparterület fejlesztése” című TOP-1.1.1-15-ZA1-2016-00005 azonosító számú projekt keretében a közbeszerzési szakértői tevékenység költségére bruttó 800.100 Ft kerüljön meghatározásra. Fedezetet az Önkormányzat 654.050 Ft összegben a Zalakaros Város Önkormányzatának iparterület fejlesztése” című pályázat támogatása terhére, 146.050 Ft összegben Zalakaros Város Önkormányzata 2018. évi költségvetésének dologi kiadásai terhére biztosítsa. A költségvetési rendeletben a 146.050 Ft a dologi kiadások közül kerüljön átcsoportosításra a beruházások sorra.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser, Horváthné Juhász Barbara pénzügyi osztályvezető

1. **Törvényességi felhívásról és a tett intézkedésekről tájékoztatás**

Szabóné dr. Csányi Marianna: Ismerteti a Kormányhivatal levelét és a felhívásra tett és javasolt intézkedéseket. Fontosnak ítéli, hogy az aláírók is mindig tegyenek soron kívül eleget e feladatunknak.

Novák Ferenc: Észrevétel?

Horváth Vencel: Nem kötelezhetjük, de jó lenne, ha a polgármester úr is részt venne a bizottsági üléseken és egzakt módon kerülnének megfogalmazásra a határozati javaslatok.

Novák Ferenc: Ahogy jegyzőasszony is említette nagyon sok a feladat, kérjük jegyzőasszonyt, hogy törekedjen a határidők betartására és betartatására. Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 173/2018. (VII.18.) számú határozata:**

Képviselőtestület tudomásul veszi a Kormányhivatal törvényességi felhívását továbbá a jegyzőasszony tájékoztatását a törvényességi felhívásra tett intézkedésekről.

Határidő: azonnal

Felelős: Novák Ferenc polgármester

Operatív felelős: Szabóné dr. Csányi Marianna jegyző

1. **Egyebek**

* temető növényzete

Kötő Attila: Szeretném kérni a temető növényzetének felülvizsgálatát, mivel a tujasor egyrésze beteg a másik részét megcsonkították. Javaslom kérjük fel a Karos Parkot ezen faladat elvégzésére.

Novák Ferenc: Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 174/2018. (VII.18.) számú határozata:**

Képviselőtestület felkéri a Karos Park Kft.-t, hogy vizsgálja felül a temető növényzetét és tegyen javaslatot a növényzet egységes megjelenésére.

Határidő: 2018. Szeptember 30.

Felelős: Novák Ferenc polgármester

Operatív felelős: Biczó Tamás KarosPark Kft. ügyvezető

* Kül- és belterületi szabad út biztosítása

Horváth Vencel: A kül- és belterületen vannak olyan utak, járdák, melyek szabad útszelvénye nem biztosított. Kérjük fel a hivatalt, a településgondnokot, hogy mérjék fel ezen utakat és tegyék meg szükséges intézkedéseket.

Novák Ferenc: Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 175/2018. (VII.18.) számú határozata:**

Képviselőtestület felkéri a Zalakarosi Közös Önkormányzati Hivatalt és a településgondnokokat, hogy mérjék fel a település kül- és belterületi útjainak szabad útszelvénye hol nem biztosított és tegye meg a szükséges intézkedéseket.

Határidő: 2018.október 15.

Felelős: Novák Ferenc polgármester

Operatív felelős: Bognár Ottó Péter településüzemeltetési referens, településgondnokok

* állattartási, köztisztasági és a közösségi együttélés szabályait szabályozó rendeletek felülvizsgálata, azok módosítása

Horváth Vencel: nagyon sok problémát okoz a településen egyes ingatlanok rendbetételének elérése, problémák merültek fel az állattatás területén is. Javaslom a következő soros testületi ülésre azon önkormányzati rendeletek felülvizsgálatát, mely ezen kérdéskörökkel foglalkozik, valamint a szankcionálás hatékonyságának vizsgálatát.

Novák Ferenc: Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 176/2018. (VII.18.) számú határozata:**

Képviselőtestület felkéri a Zalakarosi Közös Önkormányzati Hivatalt, hogy a következő soros ülésre készítse elő az állattartási, köztisztasági és a közösségi együttélés szabályait szabályozó rendeletek módosítását.

Határidő: szeptemberi soros ülés

Felelős: Novák Ferenc polgármester

Operatív felelős: Szabóné dr. Csányi Marianna jegyző, Dr. Szentgyörgyvölgyi Eszter jogi referens

* keretszerződés erdőművelési feladatok ellátására

Horváth Vencel: A városnak vannak erdő tulajdonai, amivel kötelezettségek is járnak, ilyen az erdőtelepítési feladat. Javaslom, kössön az önkormányzat szakirányítóval egy keretszerződést és az adott munkavégzést követően történjen kifizetés.

Novák Ferenc: Szavazásra teszi fel az elhangzottakat.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 177/2018. (VII.18.) számú határozata:**

Képviselőtestület felkéri a Zalakarosi Közös Önkormányzati Hivatalt, hogy a következő soros ülésre készítse elő a keretszerződést erdőművelési szakirányítóval.

Határidő: szeptemberi soros ülés

Felelős: Novák Ferenc polgármester

Operatív felelős: Bognár Ottó településüzemeltetési referens, Dr. Szentgyörgyvölgyi Eszter jogi referens

* egészségügyi helyzet

Szirtes Balázs: A zalakarosi egészségügyi helyzetről nagyon kevés a lakossági tájékoztatás. Kérem, hogy a már ismert nyilvános információkat adjuk meg a lakosság részére. A szemészet szempontjából vizsgáljuk meg azt a lehetőséget, hogy milyen módon tudnánk biztosítani helyben szemészeti szakrendelést.

Novák Ferenc: Lakosság felé biztosítsuk a nyilvános információkat, valamint a szemészeti szakrendelés esetében akár magánrendelés biztosítása. Szavazása teszi fel az elhangzottakat.

**Képviselőtestület 178/2018. (VII.18.) számú határozata:**

Képviselőtestület felkéri a polgármestert, hogy a szemészeti szakrendelés tekintettében vizsgáljon meg minden lehetőséget és az egészségügyi helyzettel kapcsolatosan a nyilvános információkat a lakosság számára biztosítsa.

Határidő: szeptemberi soros ülés

Felelős: Novák Ferenc polgármester

Operatív felelős: Gaál Krisztina önkormányzati és személyzeti referens

Horváth Vencel: A szeptemberi orvosi ügyelet újraindítása tekintetében mindent megteszünk.

Novák Ferenc: Meghívja a képviselőket a július 20-ai 18 órától a Kertmoziban tartandó városnapi ünnepségre. Mivel több napirend nem volt megköszönte a részvételt, 11,32 órakor bezárta a nyílt ülést és bejelentette, hogy a képviselőtestület 5 perc technikai szünet után zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Horváth Vencel Szirtes Balázs

Jkv. hitelesítő Jkv. hitelesítő